
Για τα παιδιά στο Ίδρυμα Μ. Κακογιάννης

Οκτώβριος - Νοέμβριος 2012
Σάββατο 20 Οκτωβρίου 2012, από τις 11:00 έως 14:00

Και έφαγαν αυτοί καλύτερα...

Mια ημέρα χαράς, ψυχαγωγίας, δραστηριότητας για παιδιά, με θέμα τη διατροφή και τον υποσιτισμό με αφορμή την

Παγκόσμια Ημέρα Διατροφής στις 16 Οκτωβρίου

Είσοδος ελεύθερη! 
Με αφορμή την Παγκόσμια Ημέρα Διατροφής, που γιορτάζεται στις 16 Οκτωβρίου, οι Γιατροί Χωρίς Σύνορα και το free press για γονείς Τaλκ προσκαλούν μικρούς και μεγάλους να συζητήσουν και να ενημερωθούν για τον παιδικό υποσιτισμό και για θέματα διατροφής, να παίξουν, να ζωγραφίσουν, να ακούσουν παραμύθια, αλλά και να ανταλλάξουν το κολατσιό τους σε ένα μεγάλο food swap πικνίκ. Στην εκδήλωση θα συμμετέχουν  γνωστοί παιδαγωγοί, καλλιτέχνες, συγγραφείς, γιατροί, διατροφολόγοι και σεφ.
 Το Σάββατο 20 Οκτωβρίου, στο  Ίδρυμα Μιχάλης Κακογιάννης, από τις 11:00 έως τις 14:00. Στο χώρο θα λειτουργήσει και έκθεση παιδικής ζωγραφικής με θέμα το φαγητό!
Η μέρα  θα αρχίσει στις 11:00. Εικαστικοί και καθηγητές καλλιτεχνικών θα βοηθήσουν τα παιδιά να ζωγραφίσουν όλα μαζί παρέα τις ιδέες τους για το φαγητό και τη διατροφή. Παράλληλα, τα μεγαλύτερα παιδιά θα μπορούν να παίξουν σε ειδικά διαμορφωμένο video-room το διαδικτυακό παιχνίδι “Και έφαγαν αυτοί καλύτερα” που δημιούργησαν οι Γιατροί Χωρίς Σύνορα. Στόχος του παιχνιδιού είναι η ευαισθητοποίηση παιδιών, γονέων και εκπαιδευτικών στο θέμα του παιδικού υποσιτισμού, μια ασθένεια που προκαλείται συνήθως από την έλλειψη τροφής τόσο σε ποσότητα όσο και σε ποιότητα και πλήττει κυρίως τις αναπτυσσόμενες χώρες. 

Στο χώρο των εκδηλώσεων θα υπάρχει και μια προσομοίωση της σκηνής-επισιτιστικού κέντρου που στήνουν οι Γιατροί Χωρίς Σύνορα στις χώρες που λειτουργούν επισιτιστικά προγράμματα. Στις 12:00 η παραμυθού Σάσα Βούλγαρη θα αφηγηθεί στα παιδιά παραμύθια για το φαγητό, ενώ μισή ώρα αργότερα τη σκυτάλη θα παραλάβει η συγγραφέας Χαρά Γιαννακοπούλου με μια δραστηριότητα-έκπληξη για τη διατροφή. Την ίδια ώρα, οι ενήλικες, αλλά και τα μεγαλύτερα παιδιά θα μπορούν να παρακολουθήσουν την ενημερωτική συζήτηση με γιατρούς και διατροφολόγους με θέμα τον  υποσιτισμό και την παιδική διατροφή στο δυτικό κόσμο.

Η εκδήλωση θα κλείσει με ένα μεγάλο ανταλλακτικό μεσημεριανό πικνίκ. Τι σημαίνει αυτό; Το κάθε παιδί  μπορεί να φέρει μαζί του το κολατσιό του και να το μοιραστεί με τα υπόλοιπα παιδιά.   Σε ρόλο-έκπληξη η γνωστή σεφ Αργυρώ Μπαρμπαρίγου. 

Εκπαιδευτικές δραστηριότητες για παιδιά από 4 μέχρι και 12 ετών. Τα μεγαλύτερα παιδιά και οι ενήλικες θα ενημερωθούν από τους Γιατρούς Χωρίς Σύνορα και τους επιστήμονες που θα φιλοξενούμε για τον παιδικό υποσιτισμό και τη διατροφή. 

Είσοδος ελεύθερη! 
Με την Υποστήριξη του Ιδρύματος Μ. Κακογιάννης

Σάββατο 20 Οκτωβρίου 2012, από τις 11:00 έως 14:00 

Και έφαγαν αυτοί καλύτερα...

Mια ημέρα χαράς, ψυχαγωγίας, δραστηριότητας για παιδιά, με θέμα τη διατροφή και τον υποσιτισμό με αφορμή την 

Παγκόσμια Ημέρα Διατροφής στις 16 Οκτωβρίου

Είσοδος ελεύθερη! Θα τηρηθεί σειρά προτεραιότητας. 

Κρατήσεις: 210 5200500. 

Υπεύθυνη Επικοινωνίας Γιατρών Χωρίς Σύνορα: Μαρία Πασχούλα 210 5200500 (εσωτ: 109)/  κιν:6936699142 

Επισκεφτείτε την ιστοσελίδα των Γιατρών Χωρίς Σύνορα: www.msf.gr
Ακολουθήστε τους Γιατρούς Χωρίς Σύνορα σε fb και twitter:
Facebook: http://www.facebook.com/msf.greece
Twitter: http://twitter.com/msfgreece
 
Τaλκ
www.talcmag.gr
https://www.facebook.com/talcmag
twitter @talcmag
*******
από Κυριακή 21 Οκτωβρίου 2012 (εκτός 28/10)
ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

και... κάθε Κυριακή στις 12.30, με διαφορετικά παραμύθια
τα παραμύθια των Αδελφών Γκριμ και τα ελληνικά αδερφάκια τους

με την παραμυθού Σάσα  Βούλγαρη

Μια περιπλάνηση στα μαγικά παραμύθια των αδερφών Grimm σε συνδυασμό με ελληνικές παραλλαγές τους!
Πρωινές εκπαιδευτικές παραστάσεις για σχολεία

Η Σάσα Βούλγαρη, αφηγείται γνωστές και άγνωστες ιστορίες επιλεγμένες από τα 211 παραδοσιακά παραμύθια που κατέγραψαν οι αδερφοί Grimm και τις συνδυάζει με αντίστοιχες παραλλαγές τους μέσα από τον τεράστιο πλούτο των ελληνικών λαϊκών παραμυθιών, αυτοσχεδιάζοντας, αναπλάθοντας, αναδημιουργώντας τα παραμύθια!!!

τα παραμύθια των Grimm…

Είναι ίσως η κατάλληλη στιγμή να καταγράψουμε τούτα τα παραμύθια, αφού οι άνθρωποι που κρατούν ακόμα ζωντανή την παράδοση σπανίζουν ολοένα και περισσότερο. 

Αδερφοί Grimm, Κάσσελ, 3 Ιουλίου 1819

Το Δεκέμβριο του 2012, κλείνουν ακριβώς 200 χρόνια από τότε που κυκλοφόρησε στη Γερμανία ο πρώτος τόμος των παραμυθιών των αδερφών Γκριμ. Ο τόμος, υπό το όνομα "Παιδικά και Οικογενειακά Παραμύθια" ("Kinder - und Hausmärchen") περιείχε 86 ιστορίες. Ακολούθησαν άλλες 70 ιστορίες σε ένα δεύτερο τόμο που εκδόθηκε το 1814. Μέχρι το 1857 είχαν γίνει επτά εκδόσεις των παραμυθιών και περιείχαν συνολικά 211 παραμύθια. Ανάμεσα σε αυτά υπάρχουν γνωστά παραμύθια όπως η Κοκκινοσκουφίτσα, η Χιονάτη, η Ραπουνζέλ, ο Χάνσελ και η Γκρέτελ, η Πριγκίπισσα και ο Βάτραχος, η Ωραία Κοιμωμένη κ.α.

Οι αδερφοί Grimm κατέγραψαν και διέσωσαν τα λαϊκά παραμύθια και με τα βιβλία τους σημάδεψαν, όχι μόνο την ιστορία της λογοτεχνίας, αλλά και την ιστορία της σκέψης γενικότερα. Ενέπνευσαν μεγάλους λογοτέχνες, φιλόσοφους και διανοητές και συνέβαλλαν στον σύγχρονο τρόπο αντίληψης για την επιστημονική έρευνα των λαϊκών παραμυθιών

τα ελληνικά αδερφάκια τους!

Το νεοελληνικό παραμύθι είναι μια πάρα πολύ σοβαρή υπόθεση, τη σοβαρότητα της οποίας εντούτοις πολύ λίγοι ακόμα και τώρα έχουν αντιληφθεί. Σοβαρή υπόθεση από την άποψη της παράδοσης, της επιστήμης, της τέχνης, της ζωής»

Μ. Γ. Μερακλής

Ίσως, λίγοι να γνωρίζουμε ότι πια τα θέματα των παραμυθιών είναι οικουμενικά κι ότι παραλλαγές τους βρίσκουμε σε όλον τον κόσμο. Υπάρχει δηλαδή και... ελληνίδα Σταχτοπούτα, Χιονάτη, Κοντορεβιθούλης αλλά και όλοι οι υπόλοιποι παραμυθο – ήρωες! Μόνο που έχουν άλλα ονόματα: Αθοκατσούλα, Άσπρη σαν Χιόνι, Δαχτυλάκης και πολλά άλλα ακόμα!

200 ΧΡΟΝΙΑ ΑΠΟ ΤΗΝ ΠΡΩΤΗ ΕΚΔΟΣΗ ΤΟΥ ΒΙΒΛΙΟΥ ΤΩΝ ΑΔΕΡΦΩΝ GRIMM

20 ΧΡΟΝΙΑ ΑΦΗΓΗΣΕΙΣ ΠΑΡΑΜΥΘΙΩΝ ΜΕ ΤΗΝ ΣΑΣΑ ΒΟΥΛΓΑΡΗ

Με ιστορίες που αλλάζουν κάθε φορά, με λιτή σκηνική παρουσία, όπως ταιριάζει στα παραδοσιακά παραμύθια, με όχημα την φωνή της, το τραγούδι, την αυτοσχεδιαστική κίνηση και με μουσικά όργανα από όλο τον κόσμο 

η Σάσα αφηγείται για μικρά και μεγάλα παιδιά... από 5 έως 105 χρονών!

ΣΧΕΔΙΑΣΜΟΣ ΠΡΟΓΡΑΜΜΑΤΟΣ - ΠΡΩΤΟΤΥΠΗ ΙΔΕΑ, 

ΔΙΑΣΚΕΥΗ ΚΕΙΜΕΝΩΝ, ΑΦΗΓΗΣΗ, ΤΡΑΓΟΥΔΙ: ΣΑΣΑ ΒΟΥΛΓΑΡΗ

ΕΝΑΡΞΗ: Κυριακή, 21 Οκτωβρίου και...

Κάθε Κυριακή στις 12.30

Αίθουσα: Κινηματογράφος

Διάρκεια: 60΄

Τιμές Εισιτηρίων: 8€




     6€ (Ομαδικό, άνω των 10 ατόμων)




    Προσφορά: 10 δωρεάν εισιτηρίων σε άνεργους γονείς, σε κάθε 


    παράσταση στο πλαίσιο της κοινωνικής πολιτικής του Ιδρύματος 


    Μιχάλης Κακογιάννης και σε συνεργασία με την Σάσα Βούλγαρη. 

ΣΗΜΑΝΤΙΚΟ: τα παιδάκια πρέπει να είναι το λιγότερο 4 ετών και να συνοδεύονται οπωσδήποτε από κάποιον ενήλικο! Τα παραμύθια είναι απολαυστικά για όλες τις ηλικίες, για αυτό όποιος θέλει μπορεί να τα ακούσει χωρίς να συνοδεύεται απαραίτητα  από παιδάκι!!!!

Καθημερινά: Οργανωμένες Αφηγήσεις για Σχολεία. Πληροφορίες ΙΜΚ: ΣΤΑΜΑΤΙΑ ΑΝΤΩΝΑΤΟΥ, 210-3418584. standonatou@yahoo.gr
*****
Σάββατο 3 Νοεμβρίου 2012 έως Σάββατο 29 Δεκεμβρίου

Κάθε Σάββατο στις 17:00

Πρωινές εκπαιδευτικές παραστάσεις για σχολεία

"Η ΥΠΕΡΟΧΗ ΑΓΚΑΛΙΑ ΤΗΣ ΜΑΜΑΣ ΜΟΥ"

Μια μουσικό-θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
http://www.youtube.com/watch?v=4XBZwTmxRHI&feature=plcp
Πόση δύναμη κρύβει η αγκαλιά;

Πώς μπορεί να αποτυπωθεί μέσα από ήχους που παράγονται από το ίδιο

το σώμα, τις κλακέτες και το scat singing;

Και αν είναι εμπνευσμένη από το βουβό κινηματογράφο, 

πόσο μπορεί να μας συγκινήσει και να μας εκπαιδεύσει σαν γονείς και σαν παιδιά; 

Ένα θεατρικό έργο που μιλάει για την αγκαλιά της μητέρας και τη δύναμη που ασκεί σε μικρούς και μεγάλους, με στοιχεία του βωβού κινηματογράφου όπου η δράση είναι βουβή και σε κάποια σημεία μιμητική. Εξαιρούνται οι ήχοι που παράγονται από το σώμα των ηθοποιών (body percussion), καθώς και από τις κλακέτες και το scat singing (φωνητικό αυτοσχεδιασμός της τζαζ) αλλά και οι ηχογραφημένοι.

Στο Ίδρυμα Κακογιάννη, στην Αίθουσα Black Box, κάθε Σάββατο στις 17:00,  και τις καθημερινές μόνο για σχολεία, παρουσιάζεται η παράσταση «Η υπέροχη αγκαλιά της μαμάς μου» που απευθύνεται σε κοινό όλων των ηλικιών, από παιδιά 3 χρονών μέχρι και ενήλικες. 

Ένα μικρό παιδί τρομάζει με τις βροντές και τις αστραπές και ζητά την αγκαλιά της μαμάς του. Με τρόπο μαγικό γίνεται η σύνδεση με την μητέρα και ξαναγίνονται ένα, γυρνούν στην εμβρυακή κατάσταση και μοιράζονται την καθημερινότητα, μέχρι που το παιδί αποφασίζει να φύγει από την αγκαλιά της μαμάς του και να ...ξαναγεννηθεί. Η αποκοπή από τον ομφάλιο λώρο, η ενηλικίωση και η προσπάθεια του ανθρώπου να προχωρήσει μόνος χωρίς φόβο και να εξελιχθεί αποτυπώνονται με συμβολισμό και μουσικότητα.  

Τα σκηνικά αντικείμενα έχουν παράταιρα μεγέθη (άλλα μεγεθυμένα και άλλα μικροσκοπικά), όπως ακριβώς τα αντιλαμβάνεται ένα παιδί, και όλη η παράσταση βασίζεται στον ρυθμό και την ακρίβεια στις κινήσεις των ηθοποιών. 

Διαδραστικό σεμινάριο body percussion για τους μικρούς θεατές

Μετά την ολοκλήρωση της παράστασης, οι συντελεστές καλούν στη σκηνή τα παιδιά για ένα σύντομο διαδραστικό μάθημα μαθαίνοντας τα να δημιουργούν ρυθμούς και ήχους με το σώμα τους. 

Συντελεστές

Σκηνοθεσία – σύλληψη ιδέας: Στέλλα Σερέφογλου
Σκηνικά- Κοστούμια: Λίνα Καρανικολάου 

Χορογραφία - επιμέλεια κίνησης και μουσικής: Θάνος Δασκαλόπουλος
Φωτισμοί: Βασίλης Κλωτσοτήρας 

Πρωτότυπη μουσική: DNA - Μιχάλης Νιβολιανίτης, Αλέξανδρος 




Χρηστάρας (φιλική συμμετοχή Κώστας Γάκης)
Επιμέλεια - σχεδιασμός ήχων: Γιώργος Ραμαντάνης 
Ηχογραφήσεις-τελικη μίξη – mastering: Dna Lab
Βοηθός σκηνοθέτη: Αλέξανδρος Γιαννιός

Βοηθός σκηνογράφου: Γιάννης Ξηντάρας

Κατασκευή κούκλας: Στάθης Μαρκόπουλος (κουκλοθέατρο Ayusaya)

Κατασκευή σκηνικών: Νίκος Μπίκος
Κατασκευή κοστουμιών: Ελπίδα Παπαδάκη
Εκπαιδεύτρια στην εμψύχωση κούκλας – κατασκευή φελιζόλ: 




Βασιλική Μαλτσάκη
Υπεύθυνη για οργάνωση παραστάσεων: Σταματία Αντωνάτου
Γραφιστικά: Ντόρα Τεμπέλη
Δημόσιες σχέσεις: Μαρκέλλα Καζαμία

Παίζουν: Δάφνη Καμμένου, Φοίβος Συμεωνίδης, Στέλλα Σερέφογλου

Από Σάββατο 3 Νοεμβρίου 2012 έως Σάββατο 29 Δεκεμβρίου

Κάθε Σάββατο στις 17:00

«Η υπέροχη αγκαλιά της μαμάς μου» 

Μια θεατρική παράσταση για μικρούς και μεγάλους

Αίθουσα: Black Box
Διάρκεια: 70΄

Τιμές εισιτηρίων: Γενική είσοδος: 10€  



                          8€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65
                                   
Ειδικές παραστάσεις για σχολεία, καθημερινά:

Πληροφορίες και κρατήσεις  210 3418584 (πρωινές ώρες) & 697 4926755

*********


ΝΟΕΜΒΡΙΟΣ – ΔΕΚΕΜΒΡΙΟΣ 2012
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
(Αριθμός έγκρισης Υπ. Παιδείας: 102956/Γ7)
Πρωινές εκπαιδευτικές παραστάσεις για σχολεία

Από Κυριακή, 4 Νοεμβρίου 2012 και... κάθε Κυριακή στις 12.00

«Αυτά που έχουν πραγματική αξία στη ζωή δεν αγοράζονται, προσφέρονται από καρδιά σε καρδιά»

Περίληψη…
Η Δροσιά, η Χρύσα και ο Σπίθας βρήκαν έναν σπάνιο χάρτη που οδηγούσε στο μεγαλύτερο θησαυρό του κόσμου. Προς μεγάλη τους έκπληξη δεν βρήκαν θησαυρό, αλλά ένα αλλόκοτο πλάσμα που πετάει το χάρτη μακριά λέγοντας: «Από εδώ και πέρα θα σας καθοδηγήσω εγώ!» Η εντολή του είναι να ακολουθήσει ο καθένας τη δική του πορεία, για να βρει το θησαυρό. Μόνος μπούσουλας ένα ρητό, διαφορετικό για τον καθένα, που ισχυρίζεται ότι θα τους βοηθήσει να ξεπεράσουν κάθε δυσκολία, που θα συναντήσουν στον δρόμο τους. 

«Πάντα να βοηθάς, ποτέ να μη βλάπτεις». «Όλους πάντα ν’ αγαπάς και το φόβο να πετάς». «Η αγάπη δίνει και συγχωρεί, ο εγωισμός παίρνει και λησμονεί».
Το κυνήγι του θησαυρού είναι γεμάτο διασκέδαση, περιπέτειες κι ανατροπές.... 
Συναντάνε απίθανα πλάσματα μέσα σε ένα δάσος γεμάτο ζωή. Δέντρα, ζώα, πουλιά, γίγαντες και ξωτικά γίνονται αφορμή να αναμετρηθούν… με τον εαυτό τους! Μόνος τους αντίπαλος ο ύπουλος Ίγκο, ο φύλακας του θησαυρού, που προσπαθεί να τους αποπροσανατολίσει με ένα μόνο τρόπο: «την αρνητική έκφραση του εαυτού τους». Θα καταφέρουν να τον νικήσουν και με ποιον τρόπο; 

Η παράσταση  είναι  ένα πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με τη σύγχρονη τεχνολογία.  Με τη χρήση σύγχρονων μέσων (projecting, animation) ο σκηνικός χώρος μεταμορφώνεται συνεχώς, ζωντανεύει κι αλληλεπιδρά με τους ηθοποιούς και τους θεατές, κρατώντας αμείωτο το ενδιαφέρον σε όλη τη διάρκεια της παράστασης.  Οι ηθοποιοί, ξετυλίγουν το υποκριτικό και κωμικό τους ταλέντο μέσα σε μια πανδαισία ήχων, χρωμάτων, μουσικής και χορού, καθώς συναντούν γιγάντιες κούκλες, πλάσματα του θεάτρου σκιών και εκφραστικές μάσκες. Τα παιδιά, αλλά και οι μεγάλοι θεατές,  θα ανακαλύψουν στη διάρκειά της, διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά».


ΣΥΝΤΕΛΕΣΤΕΣ
Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου
Μουσική Σύνθεση:

Βασίλης Μούστος
Μουσική Επιμέλεια:

Ευδαίμων Άμροτος
Κοστούμια:

Ντομινίκ Ντελκός
Animation:

Λεωνίδας Ψέλτουρας
Σκηνικά - Μάσκες - Κούκλες:
Άννα Παπαμάρκου
Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, 

Χριστίνα Παπαβασιλείου, Άννα Παπαμάρκου

Διανέμονται δωρεάν στους εκπαιδευτικούς: Το ειδικό τεύχος του περιοδικού «Ανθρώπινες αξίες» που είναι αφιερωμένο στην παράσταση και τις αξίες που πραγματεύεται. Έχει έγκριση του Υπ. Παιδείας με αριθμό 19420/Γ7 και μπορεί να χρησιμοποιηθεί ως βοήθημα σχεδιασμού μαθήματος.  «Σας ευχαριστούμε...» (4 σελ.) έντυπο αφιερωμένο στο έργο των δασκάλων.

Οργανώνονται παραστάσεις για τα σχολεία της πρωτοβάθμιας εκπαίδευσης: Οκτώβριος - Δεκέμβριος, καθημερινά, στις 10:00 π.μ.
Κρατήσεις - Πληροφορίες: 210.5450698, 6947687132-3
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
Από Κυριακή, 4 Νοεμβρίου 2012 και... κάθε Κυριακή στις 12.00
Αίθουσα: Θέατρο

Διάρκεια: 75’
Τιμές εισιτηρίων: 10€, Κανονικό 
                                   7€ Ομαδικό (άνω των 40 ατόμων)

********

ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, από 4 Νοέμβριου 2012 έως Μάιο 2013, στις 11.30

Πρωινές εκπαιδευτικές παραστάσεις για σχολεία

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

Πρόκειται για τη συνέχεια της πολύ επιτυχημένης συνεργασίας του ΙΜΚ με την Unima Ελλάς. Το ΙΜΚ για τρίτη χρονιά δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και  τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Τιμή εισιτηρίων: 8€

Αίθουσα: Black Box
Αναλυτικά:
Κυριακή  4 Νοεμβρίου  2012, στις 11:30
ΕΝΑ ΜΑΜΟΥΘ ΣΤΟΝ ΥΠΟΛΟΓΙΣΤΗ ΜΟΥ 

(εξηγώντας την πληροφορική σ’ ένα πρωτόγονο) 

Κουκλοθέατρο Αγιούσαγια!

http://www.youtube.com/watch?v=7Q24iyFWNhM
Ο e-Λίας, ένα παιδί της εποχής μας, παίζοντας με τον υπολογιστή του, συναντά τον Τρίχα, ένα άνθρωπο των σπηλαίων. Μαζί εξερευνούν την ψηφιακή τεχνολογία, από τις απλές εφαρμογές λογισμικού ως τα έγκατα του hardware και τους ορίζοντες του internet...

Μία παράσταση - εκπαιδευτικό πρόγραμμα, η οποία μέσα από:

· κωμική δράση των κουκλών

· χρήση βίντεο και 

· 3D animation 

· πραγματικό hardware
· την αλληλεπίδραση με τα παιδιά 

συνοψίζει την ιστορία, τη λειτουργία, και τη σχέση της πληροφορικής με την εξέλιξη του ανθρώπινου πολιτισμού, με τρόπο ουσιαστικό, δυναμικό και διασκεδαστικό.

ακολουθεί σχετικό βιωματικό εργαστήριο με τα παιδιά
Σκηνοθεσία: Σ. Μαρκόπουλος, Κουκλοπαίκτης

Επιστημονικός Συνεργάτης: Α. Ρωμαντζής, Μηχανικός Υπολογιστικών Συστημάτων

Εκπαιδευτικός Συνεργάτης: Ε. Κοντογούλα, Καθηγήτρια Φυσικών Επιστημών και Θεατρολόγος

Σχεδιασμός, κατασκευές, παραγωγή: Κουκλοθέατρο Αγιούσαγια!
Διάρκεια: 60’
***********
Κυριακή  11 Νοεμβρίου  2012, στις 11:30

«Νιφάδες, σταγόνες, ηλιαχτίδες, 

αεροπλάνα και λυγισμένα φύλλα»

Κουκλοθέατρο Χαρχούτ

Χρήστος Αυτσίδης
Δύο φύλλα «λυγίζουν» κι ετοιμάζονται να ολοκληρώσουν τον κύκλο τους αρχίζοντας έναν συγκλονιστικό χαρούμενο χορό που θα τελειώσει με μια συγκινητική «πτώση» στο χώμα για να γίνουν λίπασμα και να δώσουν ζωή στο λουλουδόσπιτό τους.

Εμφανίζεται όμως ο άνθρωπος και τα μαζεύει για λόγους καθαριότητας στερώντας τους έτσι τη συνέχεια τους μέσα στον κύκλο της ζωής. Με παρόμοιους τρόπους, επεμβαίνει και στις σταγόνες – ποτιστές, στις νιφάδες του χιονιού, ακόμα και στην ευεργετική προσφορά του ήλιου και των ηλιαχτίδων στη ζωή. Τα πλάσματα του δάσους προσπαθούν με κάθε τρόπο να απομακρύνουν τις ανθρώπινες "παρεμβάσεις" από το χώρο τους, θέλοντας οι 4 εποχές να διαδέχονται φυσικά η μία την άλλη.

Μία ιστορία που θέλει να ευαισθητοποιήσει τα παιδιά σε σχέση με τις ανθρώπινες παρεμβάσεις στην αδιάκοπη ροή της φύσης. Η σκηνή με τα δύο λυγισμένα φύλλα θέλει να συγκινήσει ενώ οι επόμενες σκηνές θα δείξουν τον κύκλο των τεσσάρων εποχών και το πώς τα πλάσματα του δάσους, επειδή βρίσκονται σε άμεση σχέση με το περιβάλλον, κάνουν τα πάντα προκειμένου να «διώξουν» τις ανθρώπινες απερισκεψίες.

Συμμετέχουν 20 κούκλες και κινούμενα σκηνικά: Δράκος, Δρακάκι, Ιπποπόταμος, Ιπποποταμάκι, Ψαράκι, Γυρινάκι, Βάτραχος, Αλογίνα, δύο Ηλιαχτίδες, δύο Σταγόνες, δύο Φύλλα, Νιφάδα Χιονιού, Βοριάς, Άνθρωπος, Αερόπλοιο Ηλιαχτίδων, Ανεμότρατα του Βοριά και Συννεφόπλοιο της Νιφάδας.

Η παράσταση επενδύεται με ζωντανή μουσική (φυσαρμόνικα)

Διάρκεια 60΄

Ηλικίες από 3 και πάνω

********
Κυριακή  18 Νοεμβρίου  2012, στις 11:30

«Όταν η Κόκκινη Κλωστή Χάθηκε στο Μεγάλο Δάσος»
Ομάδα Κουκλοθέατρου Φτουξελευτερία
Υπάρχουν άραγε ξυπνητήρια στο Μεγάλο Δάσος…;

Υπάρχει άραγε σκαντζόχοιρος στο γνωστό παραμύθι της Κοκκινοσκουφίτσας…;

Υπάρχουν άραγε κεφάλια γαμπροί… και νύφες ρακέτες…;

Υπάρχουν άραγε Μπακακοί-Καλικάτζαροι με ορέξεις τρελές που μιλούν σε γλώσσες ξένες μαγικές…;

Όταν η κόκκινη κλωστή χάνεται στο μεγάλο δάσος… Όλα είναι πιθανά!

Παράσταση κουκλοθέατρου και αφήγηση λαϊκών παραμυθιών με ζωντανή μουσική και τραγούδια. Κούκλες, αντικείμενα και άνθρωποι συναντιούνται σε έναν κόσμο που δεν υπάρχει ο φόβος… στον κόσμο της Ελληνικής λαϊκής παράδοσης και μουσικής… 

Συντελεστές

Αφήγηση – κιθάρα: Κωσταντής Μιζάρας 

Εμψύχωση κούκλας και αντικειμένων: Αγγελική Γουναρίδη
Διάρκεια: 60΄

Για παιδία ηλικίας 3 ετών και πάνω

*******

Κυριακή  25 Νοεμβρίου  2012, στις 11:30
"Ο Εγωιστής Γίγαντας"
Ομάδα Κουκλοθέατρου Τα Πάντα Φι

...Κάθε απόγευμα γυρίζοντας από το σχολείο τα παιδιά πήγαιναν να παίξουν στον κήπο του γίγαντα.  Ήταν ένας μεγάλος πανέμορφος κήπος. Όταν ο γίγαντας επέστρεψε από το ταξίδι του, Έδιωξε τα παιδιά και έχτισε ένα τοίχος από απαγορευτικές ταμπέλες. Όμως, και ο πιο εγωιστής γίγαντας πόσο μπορεί να αντέξει τη μοναξιά και το χειμώνα ; 

Το έργο είναι μια διασκευή πάνω στο πρωτότυπο παραμύθι του Όσκαρ Ουάιλτ.

"Ο Εγωιστής Γίγαντας" πραγματεύεται τα πολλά πρόσωπα του εγωισμού σε αντιπαραβολή με την ομαδικότητα, τη φιλία, τη χαρά, που καταφέρνουν τελικά να υπερνικήσουν.

Κατασκευή κούκλας, σκηνικά, σκηνοθεσία, εμψύχωση :

Κική Μαλτσάκη, Ειρήνη Μάστορα

Μουσική : Τίνα Τσακνάκη

Διάρκεια 45'
Κατάλληλο για άνω των 3 ετών

*****

ΝΟΕΜΒΡΙΟΣ 2012-ΑΠΡΙΛΙΟΣ 2013

COSI FAN TUTTE… in black

Πρωινές εκπαιδευτικές παραστάσεις Όπερας

Όσα χρόνια κι αν περάσουν….   Στο φως ή στο σκοτάδι…    COSI  FAN  TUTTE…    Έτσι  κάνουν  όλες…

Η ΟΠΕΡΑ ΝΕΩΝ σε συνεργασία με την εταιρεία θεάτρου Η ΑΛΛΗ ΠΛΕΥΡΑ παρουσιάζουν στο Ίδρυμα Μιχάλης Κακογιάννης την κωμική όπερα του W. A. Mozart «COSI FAN TUTTE… in black» (Έτσι κάνουν όλες) σε μία πρωτοποριακή σκηνοθεσία του Παναγιώτη Ναρλή με black lights, μαύρη σκηνή και επιρροές από το Μαύρο Θέατρο της Πράγας.

Η όπερα παρουσιάζεται στα ιταλικά με ελληνικούς υπέρτιτλους.

Θεμελιώδης αρχή της ΟΠΕΡΑΣ ΝΕΩΝ αποτελεί το αξίωμα «μία παράσταση όπερας είναι πρώτα απ’ όλα θέατρο». Το θέατρο επιβάλλεται να είναι προνόμιο των πολλών και ιδιαιτέρως των παιδιών. 

Σκοπός της είναι όχι μόνο η μελέτη της όπερας, βασιζόμενη τόσο στην λεπτομερή μελέτη του μουσικού και του ποιητικού κειμένου όσο και στη θεατρική της διάσταση, αλλά κυρίως η παρουσίαση της με τέτοιο τρόπο, ώστε να είναι δυνατή η προσέγγιση και η πλήρης κατανόηση της από τον πιο ανυποψίαστο και μη εκπαιδευμένο ακροατή - θεατή οποιασδήποτε ηλικίας. 

Θέλοντας να παρέμβει πολιτιστικά με τις νέες προτάσεις που έρχεται να εισάγει, έχει σαν στόχο να κάνει την όπερα προνόμιο των πολλών, ιδιαίτερα της νέας γενιάς.

Φιλοδοξεί να κερδίσει την εμπιστοσύνη των μη μυημένων, ιδιαίτερα των παιδιών και των εφήβων, εκπαιδεύοντάς τους ταυτόχρονα σε αυτό το λανθασμένα χαρακτηρισμένο ως δυσνόητο και παρεξηγημένο από πολλούς είδος θεάματος και επιθυμεί να καλλιεργήσει την άποψη πως αυτό το είδος θεάτρου είναι απλά κάτι διαφορετικό, αλλά εξίσου εποικοδομητικό και ευχάριστο.

Οι αιτίες για την δημιουργία αυτής της ξεκαρδιστικής κωμωδίας από τον Lorenzo Da Ponte, αλλά και πηγή έμπνευσης για τον W. A. Mozart, είναι ο έρωτας, η αιώνια πίστη στον σύντροφο και η αμφισβήτηση, με αποτέλεσμα την δημοφιλέστερη όπερα όλων των εποχών. Και η ιστορία έχει ως εξής:

Ο Don Alfonso, μέντορας των Ferrando και Guglielmo, αλλά και έμπειρος σε θέματα ερωτικών σχέσεων, σπέρνει την αμφιβολία για την απόλυτη πίστη κι αφοσίωση των Fiordiligi και Dorabella απέναντι στους αρραβωνιαστικούς τους, με την πεποίθηση πως... έτσι κάνουν όλες!

Και είναι πρόθυμος να τους το αποδείξει, βάζοντας στοίχημα και οργανώνοντας μία καλά κουρδισμένη φάρσα, ένα κόλπο, μια αυτοσχέδια παγίδα. 

Όταν αυτοί βρεθούν μακριά, οι κοπέλες Fiordiligi και Dorabella να δοκιμαστούν, αντιμέτωπες με τον πειρασμό μιας νέας ερωτικής περιπέτειας, με πρωταγωνιστές τους ίδιους τους αρραβωνιαστικούς τους μεταμφιεσμένους! 

Συνεργός του, η πανούργα υπηρέτρια του σπιτιού Despina, η οποία όμως, γνωρίζει τη μισή αλήθεια για το παμπόνηρο σχέδιο. 

O Don Alfonso, ως ένας αληθινός διάβολος, είναι ο μόνος κυρίαρχος του παιχνιδιού, ενώ τα δύο ζευγάρια βλέπουν τον κόσμο γύρω τους να καταρρέει. Τίποτα δεν θα είναι ίδιο πια...

Σκηνοθεσία – Σχεδιασμός Φωτισμού


Παναγιώτης Ναρλής
Βοηθός Σκηνοθέτη




Μαρία Λυμπεράκου
Συνοδεία πιάνου – Μουσική Προετοιμασία

Μαριλίνα Τζελέπη
Κουστούμια – Επιμέλεια Φροντιστηρίου

Αιμιλία Αποστολίδου
Μακιγιάζ –  Κομμώσεις / Περούκες


Πάνος Καρλίσης

Κατασκευές





Κώστας Αβραμιώτης
Προβολή  Υπερτίτλων
                                 

Κατερίνα Σκρέκη

             Παραγωγή: ΟΠΕΡΑ ΝΕΩΝ - ΕΤΑΙΡΕΙΑ ΘΕΑΤΡΟΥ Η ΑΛΛΗ ΠΛΕΥΡΑ

τους  ρόλους  ερμηνεύουν  οι  :

Fiordiligi            Μαρία Λυμπεράκου, Φωτεινή Κωστοπούλου

Dorabella          Σοφία Καπετανάκου, Κάλλυ Λαμπαδίτη

Ferrando           Τάσος Στέλλας

Guglielmo          Ζαφείρης Κουτελιέρης, Βασίλης Κωστόπουλος, Γιώργος 
    

                         Ματθαιακάκης, Μιχάλης Ψύρρας

Despina            Λητώ Μεσσήνη, Ηλέκτρα Παπασιμάκη

Don Alfonso     Τάσος Λαζάρου, Παναγιώτης Καριώτης

Στις αλλαγές σκηνικών ως «μαγικά χέρια» οι ηθοποιοί :

Δημήτρης Γάλλος, Πάνος Καρλίσης, Έφη Μήτση, Σπύρος Ανδρομανέσκος

COSI FAN TUTTE… in black του W. A. Mozart
Αίθουσα: Θέατρο 
Διάρκεια: 90’

Τιμή Εισιτηρίων: 10€
*******
ΕΛΕΝΗ

του Ευριπίδη

σκηνοθεσία Άρης Μιχόπουλος

ΕΤΑΙΡΕΙΑ ΘΕΑΤΡΟΥ Η ΑΛΛΗ ΠΛΕΥΡΑ

Πρωινές εκπαιδευτικές παραστάσεις για σχολεία

Η Εταιρεία Θεάτρου Η ΑΛΛΗ ΠΛΕΥΡΑ παρουσιάζει την τραγωδία Ελένη του Ευριπίδη, σε σκηνοθεσία Άρη Μιχόπουλου, στο Ίδρυμα Μιχάλης Κακογιάννης. Η Ελένη ανήκει στη διδακτέα ύλη του Γυμνασίου και παρουσιάζεται σε ειδικές πρωινές παραστάσεις για μαθητές.
Σημειώνουν οι συντελεστές της παράστασης: "Εκείνο που, ίσως, γοητεύει περισσότερο σε αυτό το έργο είναι ο μετασχηματισμός. Μοιάζει ο ίδιος ο μύθος να κοιτάζεται στον καθρέφτη και να βλέπει τον εαυτό του, χαμογελώντας, ίσως ειρωνικά, ίσως με πίκρα. Ο Ευριπίδης παίρνει την ιστορία που διδαχτήκαμε πρώτη από όλες τις άλλες στα γυμνασιακά βιβλία, εκείνη της αρπαγής της Ωραίας Ελένης, και, χωρίς να αλλάξει κάτι από το πραγματικό αντικείμενο, διαστρεβλώνει με τρόπο ποιητικό και υπαινικτικό το καθρεφτιζόμενο είδωλό του.
Το όνομα ολούθε πάει, όχι το σώμα (Ελένη στ. 588). Και αν το όνομα χρωματίστηκε με τα πιο μελανά χρώματα, ως αιτία ενός αιματηρού πολέμου, το αντικείμενο του πόθου, η ενσάρκωση της απόλυτης ομορφιάς, πέταξε σα νεφέλη στην χώρα του Νείλου. Εκεί τοποθετεί και ο ποιητής τη δράση του έργου του, την Ελένη με τις ακόλουθές της, τη συνάντηση και την επανένωση της με το Μενέλαο, τη Θεονόη που κρατά στα χέρια της τη λύση του δράματος, το Θεοκλύμενο που ποθεί να κάνει δική του τη γυναίκα που λέγεται πως έφερε τόσο πόνο με την ομορφιά της σε Έλληνες και Τρώες.

Όμως …«Τ’ αηδόνια δε σε αφήνουνε να κοιμηθείς στις Πλάτρες». Γιατί μπορεί οι αιτίες να παρουσιάζονται διαφορετικά, το σώμα να αντικαθίσταται από το είδωλο, αλλά τα γεγονότα παραμένουν, καθώς και τα αποτελέσματά τους. Καθώς και η διαχρονικότητά τους. Σε κανέναν πόλεμο οι νεκροί δε γυρίζουν πίσω. Και ποτέ οι άνθρωποι δε διδάσκονται από το θάνατο το πόσο μάταιο είναι να κυνηγούν ίσκιους με όχημα τη βία και τον εγωισμό. Δεν πρόκειται για την αποκατάσταση του ονόματος και της φήμης μιας ηρωίδας, αλλά για το σαρκασμό εκείνων που χρησιμοποίησαν αυτό το όνομα για να δώσουν μια δικαιολογία στην εμμονή τους να κυνηγούν αδειανά πουκάμισα για να ικανοποιήσουν πόθους προσωπικούς.

Καθρέφτες, σκιές και είδωλα. Υλικά της παράστασης όλα αυτά που δεν μπορεί κανείς να αγγίξει, που είναι αντανακλάσεις και όχι τα ίδια τα αντικείμενα. Στόχος να φανούν τελικά εκείνα που μας αγγίζουν περισσότερο, που μας κάνουν να τρομάζουμε ή να νιώθουμε ντροπή. Ο καθρέφτης που μας δείχνει όχι το είδωλο, μα τον πραγματικό μας εαυτό."

ΣΥΝΤΕΛΕΣΤΕΣ

Μετάφραση: Τάσος Ρούσσος
Σκηνοθεσία: Άρης Μιχόπουλος
Χορογραφία: Κώστας Αντωνάτος
Μουσική: Χρίστος Θεοδώρου
Σκηνικά: Άρης Μιχόπουλος
Κοστούμια: Σταματία Αντωνάτου
Φωτισμοί: Κατερίνα Παπαδάκου
Δραματολογία: Κόννη Σοφιάδου
Φωτογραφίες: Μαριλένα Σταφυλίδου

Ερμηνεύουν:
Θάλεια Γρίβα, Αλίκη Ζαχαροπούλου, Μενέλαος Ζαφειρόπουλος,

Δήμητρα Κόκκορη, Δέσποινα Μαλλιαρού, Δημήτρης Νικολαΐδης,

Χρυσόστομος Παπανικολάου, Πάνος Τρουμπουνέλης, Αντιγόνη 
Φρυδά.
ΕΛΕΝΗ

του Ευριπίδη

ΕΤΑΙΡΕΙΑ ΘΕΑΤΡΟΥ Η ΑΛΛΗ ΠΛΕΥΡΑ

Αίθουσα: Θέατρο

Διάρκεια: 90’

Εισιτήρια: 10€
******
************************
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC  εκτός από εκείνα στις περιοχές: Αιγάλεω, Ν. Ερυθραία, Αγία Παρασκευή. 
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Δωρεάν στάθμευση στο εμπορικό κέντρο athensheart
Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων, με ώρα παραλαβής του οχήματος έως 23:50, εκτός Κυριακής. 


Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr
